section_heading: Životopis
paragraph_text: U mladosti se bavio boksom (otud mu nadimak "Bombarder s Kvarnera"),8 a prije višestranačja u Hrvatskoj je bio direktor Boksačkog kluba Rijeka. 1990. godine se priključio regionalističkoj stranci Riječki demokratski savez. Za vrijeme rata u Hrvatskoj sudjelovao je u Hrvatskoj vojsci na ličkom ratištu, a njegov tadašnji zadatak bio je osobno javljati vijest o pogibiji svojih drugova njihovim roditeljima. Godine 1992. se kao RIDS-ov kandidat kandidirao izborima za Sabor 1992. godine u riječkoj izbornoj jedinici. Nakon ponovljenih izbora je za nekoliko stotina glasova pobijedio HDZ-ovog kandidata, te tako postao jedan od šestorice opozicijskih kandidata izabranih u većinskim izbornim jedinicama (sve ostale većinske jedinice osvojio je HDZ, a svi ostali opozicijski zastupnici bili su izabrani s državne kandidatske liste).